સારાંશ માટે દસ્તાવેજ: બી.ટી.પી.ના છોટુભાઈ વસાવાએ રાષ્ટ્રપતિને પત્ર લખીને જીવ ઉપર જોખમ હોવાની વાત કહી છે, સાથે જ સુરક્ષાની માગ કરી છે.

ગત શુક્રવારે યોજાયેલી રાજ્યસભાની ચૂંટણીમાં ભાજપના ત્રણેય ઉમેદવાર (અભય ભારદ્વાજ, રમીલાબહેન બારા તથા નરહરિ અમીન)નો વિજય થયો હતો; કૉંગ્રેસના શક્તિસિંહ ગોહિલ વિજેતા થયા હતા, જ્યારે પૂર્વ કેન્દ્રીય પ્રધાન ભરતસિંહ સોલંકીનો પરાજય થયો હતો.

ભાજપના ત્રીજા ઉમેદવારને વિજેતા બનાવવામાં ભારતીય ટ્રાઇબલ પાર્ટીના (બી.ટી.પી.) બે ધારાસભ્યોએ ચાવીરૂપ ભૂમિકા ભજવી હતી. છોટુભાઈ આ પક્ષના સ્થાપક છે, તેમના ઉપરાંત પુત્ર મહેશભાઈ વસાવા પણ ચૂંટાઈ આવ્યા છે. 

ભાજપ તથા કૉંગ્રેસ બંનેએ તેમને પોતાની તરફે મતદાન કરે તે માટે આકર્ષવાના પ્રયાસ કર્યા હતા, જોકે છોટુભાઈએ છેક છેલ્લી ઘડીએ મતદાન નહીં કરવાનો નિર્ણય કર્યો હતો, જેનો આડકતરો લાભ ભાજપને થયો હતો.

'...તો જવાબદારી તંત્રની'

છોટુભાઈ વસાવાએ રાષ્ટ્રપતિ રામનાથ કોવિંદને લખેલા પત્રમાં રાજ્યસભાની ચૂંટણીનો ઉલ્લેખ કર્યો છે અને લખ્યું છે કે બંધારણની પાંચમી અનુસૂચિની અમલવારી તથા આદિવાસીઓના બંધારણીય અધિકારોના મુદ્દે તેમણે ગુજરાતની રાજ્યસભાની ચૂંટણીનો બહિષ્કાર કર્યો હતો.

'વિરોધી પક્ષોના સામંતવાદી વિચારધારા ધરાવનારા લોકોને આદિવાસીઓના અધિકારો માટે અવાજ ઉઠાવવાનું પસંદ નથી, જેથી તેમના જીવ ઉપર જોખમ ઊભું થયું છે. આવા લોકો ભૂતકાળમાં સરકારી તંત્ર તથા અન્ય રીતે જીવ લેવાનો પ્રયાસ કરી ચૂક્યા છે.'

પત્રમાં છોટુભાઈએ રાજ્યમાં ભૂતકાળમાં થયેલા નકલી ઍન્કાઉન્ટર, તેમાં સરકાર, ગુજરાત પોલીસ તથા તંત્રની સંડોવણીનો ઉલ્લેખ કરીને 'ભવિષ્યમાં પણ આવું થઈ શકે' એવી આશંકા વ્યક્ત કરી છે અને જો તેમને કંઈ થાય તો તંત્રની જવાબદારી રહેશે તેમ પણ લખ્યું છે.  

મતદાન ન કરવાની જાહેરાત કર્યા બાદ બીબીસી ગુજરાતીના સહયોગી ભાર્ગવ પરીખ સાથે વાત કરતા તેમણે કહ્યું હતું:

"બંને પક્ષોએ મારો સંપર્ક કર્યો હતો, પરંતુ કોઈ પાર્ટી આદિવાસીની સમસ્યાના નિરાકરણનું કામ નથી કરી રહી. આથી અમે મતદાનનો બહિષ્કાર કરીને આંદોલન કરીશું."

વસાવાનું મોટું કદ 

ભારતીય ટ્રાઇબલ પાર્ટીની સ્થાપના 2017માં છોટુભાઈ વસાવાએ વિધાનસભાની ચૂંટણી પહેલાં કરી હતી, દક્ષિણ ગુજરાતના આદિવાસી પટ્ટામાં તેઓ ત્રણ દાયકા કરતાં વધારે સમયથી વર્ચસ્વ ધરાવે છે.

બીટીપીની સ્થાપના થઈ એ પહેલાં તેઓ જનતા દળ (યુનાઇટેડ)માં હતા અને છ વખત તેઓ પાર્ટીની ટિકિટ ઉપર ધારાસભ્ય તરીકે ચૂંટાયા હતા.

2017માં રાજ્યસભાની...\nદસ્તાવેજની સમાન ભાષામાં સારાંશ:
રાજ્યસભાની ચૂંટણીના પરિણામને એક અઠવાડિયાનો સમય થવા આવ્યો છે, ત્યારે તેમાં નવો વળાંક આવ્યો છે.